钦定古今图书集成/明伦汇编/氏族典/第224卷 > 《廖用贤尚友录》 > 阳处父
## 钦定古今图书集成/明伦汇编/氏族典/第224卷 > 《廖用贤尚友录》 > 阳处父

按《左传》，僖公三十三年，晋阳处父侵蔡，楚子上救之，
与晋师夹泜而军。阳子患之，使谓子上曰：“吾闻之，文
不犯顺，武不犯敌。子若欲战，则吾退舍，子济而陈，迟
速唯命。不然，纾我老师，费财亦无益也。”乃驾以待。子
上欲涉，大孙伯曰：“不可。晋人无信，半涉而薄我，悔败
何及？不如纾之。”乃退舍。阳子宣言曰：“楚师遁矣。”遂归。
楚师亦归。